open-index/open-wikipedia-markdown huggingface dataset:
Naftali Temu

**Naftali Temu** (født 20. april 1945 i Sotik, død 10. mars 2003 i Nairobi) var en kenyansk langdistanseløper.

Under Samveldelekene 1966 i Kingston i Jamaica dukket Temu uventet opp på den internasjonale friidrettsarenaen, da han slo verdensrekordholderen Ron Clarke i et løp over 6 engelske mil. Få dager senere kom Temu på fjerdeplass på den halve distansen.

På 10&nbsp;000-meterløpet under OL 1968 i Mexico by var det bare etiopieren Mamo Wolde som greide å holde samme tempo som Temu, men 50 meter før mål avgjorde Temus sluttspurt løpet til hans fordel. På 5000-meterløpet kom han på bronseplass. Noen dager senere stilte Temu også opp i maratonløpet, der han endte på 19.-plass.

Temu løp i flere år, men kom aldri opp på samme nivå som han holdt under Mexico-OL. Under OL 1972 i München ble han slått ut i forsøksheatet på 10&nbsp;000 meter.

## Referanser


## Eksterne lenker
*
Farestad

**Farestad** er ei grend og et tettsted på Skjernøy i Lindesnes kommune i Agder.
Grenda ligger ved Rossnesbroa. 

Stedet fikk tettstedstatus av SSB i 2018. Det er per  anslått at det bor  i bebyggelsen (avgrenset av det ikke er mer enn 50 meter til nærmeste hus) . 

Farestad er nå det sørligste tettstedet i Norge.

## Referanser
Eigebrekk

**Eigebrekk** er en tettbebyggelse i Lindesnes kommune i Agder. Det ligger vest for Selvågen utenfor Harkmarkfjorden.

## Referanser
Wadi Al-Hitan

**Wadi Al-Hitan** (arabisk:**وادي الحيتان**, *Hval-dalen*) er et paleontologisk funnsted i ørkenen i al-Fayyumregionen i Egypt. 

Området inneholder hundrevis av fossiler som forteller om viktige evolusjonsmessige utviklingstrinn. Archaeoceti er et tidlig utviklingstrinn som viser hvalenes overgang fra landboende til sjølevende dyr. 

Området ble erklært som verdensarvområde i juli 2005, og UNESCO fremholder området som verdens viktigste funnsted i sitt slag, både på grunn av antall fossiler og deres kvaliteter.
MHP

**MHP** står for **Multimedia Home Platform** og er en Middleware, nærmere bestemt en API som muliggjør applikasjoner og tilleggstjenester for digital-TV. 

MHP er en åpen Java-basert standard, standardisert av DVB, det europeiske standardiseringsorganet for digital TV.

## Eksterne lenker
* om MHP i NRK beta
* Multimedia Home Platform
Skarpeidbroa

**Skarpeidbroa** er ei bro på fylkesvei 3972 som går over Trysfjorden i Kristiansand kommune, Agder. Den ble bygget i 1963 og er ei buebro.

## Se også
*Liste over broer i Norge
*Liste over broer i Norge etter lengde
*Liste over broer i Vest-Agder
Alta Floresta D’Oeste

**Alta Floresta D'Oeste** er en kommune i delstaten Rondônia i nordregionen av Brasil.

## Referanser


## Eksterne lenker
*
Alto Alegre dos Parecis

**Alto Alegre dos Parecis** er en kommune i delstaten Rondônia i nordregionen av Brasil.

## Referanser


## Eksterne lenker
*
Kristín A. Sandberg

**Kristín Andal Sandberg** (født 25. juni 1967 i Oslo) er norsk forfatter.  Hun debuterte med barneboka *Macus og den blå hunden* i 1991. Siden har hun skrevet flere romaner for både unge og voksne, serier for NRK Radio, lærebøker i norsk, samt tekster til musikk, blant annet til filmen *[[Bare skyer beveger stjernene]]* og Silje Nergaards CD-er *Brevet* og *Hjemmefra*.

En konflikt mellom Kristín A. Sandberg, to andre lærere og deres tidligere arbeidsgiver, Steinerskolen i Moss, fikk i 2005 mye oppmerksomhet i lokalpressen og senere i blant annet *[[Dagbladet]]*. Etter konflikten startet Sandberg sammen med Trond K. O. Kristoffersen nettstedet Steinerkritikk.no der de søkte å skape en generell debatt om antroposofien og idégrunnlaget for Steinerskolen. Forbundet Steinerskolene i Norge har betegner nettstedet som del av en svertekampanje. 

## Bibliografi
* 1991: *Marcus og den blå hunden* – barnebok, Cappelen, ISBN 82-02-12749-1 
* 1993: *Nødutgang* – roman, Cappelen, ISBN 82-02-13069-7 
* 1996: *Usynlig* – roman, Aschehoug, ISBN 82-03-17671-2 
* 1998: *Hodejegere* – barnebok, Aschehoug, ISBN 82-03-24234-0 
* 2002: *Avalon* – roman, Aschehoug, ISBN 82-03-18565-7 
* 2004: *Verdens ondeste stemor* – ungdomsbok, Damm, ISBN 82-04-10179-1
* 2005: *Ikke vondt ment* – ungdomsbok, Damm, ISBN 82-04-11311-0, sammen med Trond K. O. Kristoffersen
* 2007: *Drita lei damer* – ungdomsbok, Damm, ISBN 82-04-13016-3 
* 2007: *Iris – Eneboeren* – ungdomsserie, Damm, ISBN 978-82-04-14053-1
* 2008: *Iris – Skjebnehjulet* – ungdomsserie, Cappelen Damm, ISBN 978-82-04-14488-1 
* 2009: *Iris – Rettferdighet* – ungdomsserie, Cappelen Damm, ISBN 978-82-02-30777-6
* 2010: *Det de ikke forteller oss – Steinerskolens okkulte grunnlag*, Cappelen Damm, ISBN 978-82-02-31888-8, sammen med Trond K. O. Kristoffersen
* 2010: *Thesevs og Ariadne* – skuespill, Cappelen Damm, ISBN 978-82-02-31997-7
* 2016: *I skyggen av sola* – ungdomsbok, Cappelen Damm

;Lærebøker
* 2006: *Norsk i midten 5* - norsk språk|norsk for 5. klasse, Damm, ISBN 82-04-11123-1, nynorsk utgave med ISBN 82-04-11273-4
* 2006: *Norsk i midten 5* – tekstsamling 6. klasse, Damm, ISBN 82-04-11274-2, nynorsk utgave med ISBN 82-04-11709-4
* 2006: *Norsk i midten 6* – norsk for 6. klasse, Damm, ISBN 978-82-04-13272-7, nynorsk utgave med ISBN 978-82-04-13274-1
* 2007: *Norsk i midten 6* – tekstsamling 6. klasse, Damm, ISBN 978-82-04-13273-4, nynorsk utgave med ISBN 978-82-04-13275-8

;Bidrag i antologier
* 1993: I *Dagens dame – fri og likestilt?* – redaktør Brit Fougner, Aschehoug, ISBN 82-03-26007-1
* 1994: I *Forelska* – Cappelen, ISBN 82-02-14541-4
* 1996: I *Prinsesse Farmor og andre fortellinger* – Cappelen, ISBN 82-02-15826-5
* 1997: I *Gi meg en A* – Cappelen

## Referanser


## Kilder
*Presentasjon av Kristin A. Sandberg i Forfatterkatalogen på Forfattersentrums nettsider 

## Eksterne lenker
* Digitaliserte bøker av Kristín A. Sandberg i Nasjonalbiblioteket.
* Nettstedet til boken, ''Det de ikke forteller oss – Steinerskolens okkulte grunnlag''
Ariquemes

**Ariquemes** er en kommune i delstaten Rondônia i nordregionen av Brasil.

## Referanser


## Eksterne lenker
* 
* http://wikimapia.org/#y=-9921169&x=-63037148&z=12&l=0&m=a
Mucajaí

**Mucajaí** er en kommune i delstaten Roraima i nordregionen av Brasil.

## Referanser


## Eksterne lenker
*
Senja tingrett

**Senja tingrett** var en tidligere førsteinstansdomstol i Hålogaland lagdømme. Den er slått sammen med Nord-Troms tingrett til Nord-Troms og Senja tingrett.

Domstolen har kontorsted på Finnsnes i Senja kommune og rettskretsen omfattet kommunene Bardu, Senja, Dyrøy, Målselv, Sørreisa med tilsammen 29&nbsp;678 innbyggere pr. 1. januar 2010. Domstolen ledes av en sorenskriver (Frank Kjetil Olsen ) og har i tillegg én tingrettsdommer, to dommerfullmektiger og fire funksjonærer.

## Se også
* Tingrett

## Referanser


## Eksterne lenker
* Senja Tingrett
Jonah Matranga

**Jonah Rzadzinski Matranga** (født Jonah Sonz Matranga, 11. august 1969 i Brookline, Massachusetts, USA) er en amerikansk rapper/låtskriver. Han bor i San Francisco, California.

Matrangas tidligere soloplater ble utgitt med artistnavnet *«onelinedrawing»*, men nå bruker han sitt eget navn. Han har også vært medlem av flere band: *[[Far]]*, som oppløst i 1999, *[[New End Original]]*, som ga ut bare et album *Thriller* i 2001 og nylig *[[Gratitude]]* som ga ut en plate *[[Gratitude]]* i mars 2005 og ble deretter oppløst i november 2005.

## Diskografi
**Solo**
* Jonah Sonz Matranga – *Songs I Hope My Mom Will Like* (1994)
* Jonah Matranga – *Jonah's One-line Drawing* (1998)
* onelinedrawing - *Sketchy EP 1|Sketchy EP #1* (1999)
* onelinedrawing - *Sketchy EP 2|Sketchy EP #2* (2000)
* onelinedrawing/Sense Field - Split EP (with Sense Field)|Split EP (2000)
* onelinedrawing/Rival Schools – *Rival Schools United by Onelinedrawing* (2001)
* onelinedrawing – *Always New Jan-Jun 2000* (online 2000, CD 2001)
* onelinedrawing – *Always New Jul-Dec 2000* (online 2000, CD 2002)
* onelinedrawing – *Always New 2001* (online 2001 only)
* onelinedrawing – *Visitor* (2002 Jade Tree)
* onelinedrawing – *The Volunteers* (2004 Jade Tree)
* Jonah Matranga – *There's A Lot In Here (DVD)* (2005)
* Jonah Matranga – *Sketchy EP #3* (2005)
* *Jonah Matranga / Frank Turner Split* – felles 12" (2006)
* Jonah Matranga – *The Three Sketchys* (2006)
* Jonah Matranga – *And* (2007 – Limekiln (USA), Blacktop (Canada), Arctic Rodeo (Tyskland), Daymare (Japan), Xtra Mile (Storbritannia), Yr Letter (Frankrike))

**Band**
* *Far* – *Sweat A River, Live No Lies* (1991 Enharmonik Studios)
* *Far* – *Listening Game* (1992 Rusty Nail)
* *Far* – *Quick* (1994 Our Own Records)
* *Far* – *Tin Cans With Strings To You* (1996 Epic/Immortal)
* *Far* – *Soon* EP (1997 Epic/Immortal)
* *Far* – *Water & Solutions* (1998 Epic/Immortal)
* *New End Original* – *Lukewarm* single (2001 Jade Tree)
* *New End Original* – *Thriller* (2001 Jade Tree)
* *Gratitude* – *Gratitude* (2005 Atlantic)
* *Gratitude* – *Drive Away* single (2005 Atlantic Records)
* *[[Fort Minor]]* – *[[The Rising Tied]]* (2005 Machine Shop Records)
* *Gratitude* – *This Is The Part* EP (ble skrevet *This Is Th EP Art*) (2005)

## Referanser


## Eksterne lenker
* 
*
Getafe CF

**Getafe Club de Fútbol** er en spansk fotballklubb fra byen Getafe, sør for Madrid. Klubben ble stiftet i 1946 og gjenstiftet i 1983. Klubbens hjemmebane er Estadio Coliseum.

## Spillerstall
Oppdatert 9. november 2024.

### Utlånte spillere

## Kjente spillere som har spilt for Getafe
* Roberto Abbondanzieri

## Referanser


## Eksterne lenker
*
Getafe

**Getafe** er en spansk by som ligger rett sør for Madrid. La Liga-laget Getafe CF kommer herfra.

## Referanser


## Eksterne lenker
*
Secora

**Secora AS** er et norsk entrepenørselskap som driver utbygging av havner og farleier. Selskapet består av morselskapet Secora AS samt datterselskapene Secora Maskin AS og Secora Sverige AB.

Selskapet ble etablert 3. januar 2005 gjennom utskillelse av anleggsvirksomheten i Kystverket. Selskapet var eid av staten ved Nærings- og handelsdepartementet. I 2011 ba regjeringen Stortinget om fullmakt til nedsalg i enkelte statlig eide selskaper, deriblant Secora. I 2012 ble selskapet solgt til Torghatten ASA.

Secora har (2010) cirka 115 ansatte, og utfører oppdrag langs hele Norges kystlinje samt i Sverige gjennom Secora Sverige. Administrasjonen ligger i Svolvær i Lofoten, og selskapets omsetning har økt fra 102 millioner kroner i 2005 til 287 millioner kroner i 2008.

## Referanser


## Eksterne lenker
* 
*
22. serierunde i Tippeligaen 2007

**22. serierunde i Tippeligaen 2007** startet lørdag 29. september klokken 19:00 med Viking mot Strømsgodset. Runden fortsatte med fem kamper søndag 30. september, fire kamper klokken 18:00 og én kamp 20:00. Runden avsluttet mandag 1. oktober klokken 19:00 med Sandefjord mot Start.

## Kampfakta

 

 
 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Orkanen Felix

**Orkanen Felix** var den sjette navngitte stormen og den andre orkanen i den atlantiske orkansesongen 2007. Felix ble dannet som en tropisk storm 31. august, den passerte gjennom de sørlige delene av *[[Windwardøyene (øygruppe)|Windward Islands]]* den 1. september innen den nådde orkanstyrke. 
Det ble rapportert om over 100 dødsfall forårsaket av orkanen.

Felix herjet hovedsakelig i den sørøstlige delen av Det karibiske hav. Felix økte kraftig i styrke, og ble tidlig 3. september oppgradert til en kategori 5-orkan. Orkanen traff Honduras og senere Belize 4. september. 5. september erklærte Nicaraguas president unntakstilstand i landet på grunn av orkanens herjinger. 

Orkanen Felix herjet samtidig med orkanen Henriette. Det er første gang siden registreringene startet på slutten av 1800-tallet at to så kraftige orkaner har herjet samtidig i samme område.

## Se også
* Orkanen Henriette
* Orkanen Dean
Sjakkbrikke

**Sjakkbrikker** brukes i spillet sjakk, som spilles på et brett med 8 ganger 8 ruter. Hver spiller har 16 brikker til rådighet. De er forskjelligfarget og benevnes vanligvis som hvite og svarte, uavhengig av hvilke farger som er på brikkene. Brikkene har navn etter middelalderens rangposisjoner, og kan være stilisert etter en standard som er internasjonal – eller forseggjorte miniatyrstatuer av personene. 

Hver spiller har følgende brikker ved starten av spillet (som kalles et parti sjakk):
:En konge
:En dronning
:To tårn
:To springere (også kalt hester)
:To løpere
:Åtte bønder

Hver av brikkesortene har sitt eget bevegelsesmønster.

Selv om spillet trolig stammer fra Asia, er brikkenes bevegelsesmønster det samme så langt en har historie om det. Brikkenes navn og utforming har variert etter kulturbakgrunn, i likhet med materialene de har vært laget av. Noen brikkesett er av så høy kunstnerisk verdi, at de er samleobjekter.

## Eksterne lenker
* FIDEs regler for sjakk
Steyr HS .50

**Steyr HS .50** er et skarpskyttergevær fra østerrikske Steyr Mannlicher i kaliber 12,7 x 99 mm NATO.  

Det er også tilgjengelig i .460 Steyr for markeder hvor 12,7 mm er regulert.  Den versjonen heter **HS .460**.  Geværet var i nyhetene da Steyr Mannlicher solgte 800 eksemplarer til Iran i 2004.

## Se også
* Liste over skarpskyttergeværer

## Eksterne lenker
* 
* Steyr HS .50 offisiell produktside
Abdon Batista

**Abdon Batista** er en kommune i delstaten Santa Catarina i sørregionen av Brasil.

## Referanser


## Eksterne lenker
*
Sarah McCorquodale

**Elizabeth Sarah Lavinia McCorquodale** (født 19. mars 1955) er den eldste datteren av Edward John Spencer, 8. jarl Spencer, og hans første kone, Frances (tidligere Den Høyvelbårne Frances Burke Roche). Diana, fyrstinne av Wales, var hennes yngre søster. Hun ble født «Den Høyvelbårne Elizabeth Sarah Lavinia Spencer»; ærestittelen «The Lady Elizabeth Sarah Lavinia Spencer» fikk hun i 1975, da hennes farfar døde og hennes far ble den 8. jarl Spencer. Hun led av spiseforstyrrelsen anoreksi i starten av tyveårene.

## Referanser
Apiúna

**Apiúna** er en kommune i delstaten Santa Catarina i sørregionen av Brasil.

## Referanser


## Eksterne lenker
* https://web.archive.org/web/20071212073817/http://www.sc.gov.br/portalturismo/Default.asp?CodMunicipio=232&Pag=1
Jane Fellowes

**Cynthia Jane Fellowes**, baronesse Fellowes, (født 11. februar 1957) er den andre datter og det andre barn av Edward John Spencer, 8. jarl Spencer, og hans første kone, Frances Shand Kydd (tidligere Den Høyvelbårne Frances Burke Roche). Diana, fyrstinne av Wales, var hennes yngre søster. 

Hun ble født «Den Høyvelbårne Cynthia Jane Spencer». Ærestittelen endret seg deretter til «The Lady Cynthia Jane Spencer» i 1975, da hennes farfar døde og hennes far ble den 8. jarl Spencer. Hun har alltid brukt sitt mellomnavn, Jane, i likhet med sin eldre søster.

## Referanser
Tang Wei

**Tang Wei** (kinesisk: 湯唯, pinyin: *Táng Wèi*, født 7. oktober 1979 i Hangzhou i provinsen Zhejiang i Folkerepublikken Kina) er en kinesisk skuespillerinne. Hun studerte ved Beijings sentralakademi for drama, der hun endte opp med eksamen innen fagområdet filmregi.

Som skuespillerinne opptrådte hun først i kinesiske fjernsynsserier og fjernsynsteater. For sin tolkning i fjernsynsfilmen *Politikvinnen Yanzi* fikk hun pris som beste skuespillerinne av det største kinesiske fjernsynsselskapet, CCTV. Hun har også vakt oppsikt for sitt spill i filmen *[[Lust, Caution]]* (2007), som er inspirert av en roman av Eileen Chang.

## Filmografi

## Referanser


## Eksterne lenker
* 
*
Charles Spencer, 9. jarl Spencer

**Charles Edward Maurice Spencer**, 9. jarl Spencer, (født 1964) er en britisk adelsmann. Prinsesse Diana var hans søster.

Han er sønn av Edward John Spencer, 8. jarl Spencer, gjennom hans første kone, den tidligere Frances Burke Roche (senere Frances Shand Kydd), datter av Maurice Burke Roche, 4. baron Fermoy. Den yngste av hans tre eldre søstre var Diana. Hans andre søsken er Sarah McCorquodale og Jane Fellowes.

Spencer er gudsønn til dronning Elisabeth II og var pasje fra 1977 til 1979. Den 1. november 2005 ble han utnevnt til Deputy Lieutenant av Northamptonshire.

## Referanser


## Eksterne lenker
* 
* 
*
Herval d’Oeste

**Herval d'Oeste** er en kommune i delstaten Santa Catarina i sørregionen av Brasil.

## Referanser


## Eksterne lenker
*
Antoni Piotrowski

**Antoni Adam Piotrowski** (født 7. september 1853 i Nietulisko, død 12. desember 1924 i Warszawa) var en polsk maler, tegner og illustratør. 

Kunstnerens far var kontorist ved jernvalseverket i Nietulisko. Til å begynne med studerte Piotrowski maleri hos professor Wojciech Gerson. I 1875 reiste han til München for videre studier, og fra 1877 var han elev hos Jan Matejko ved Kunstakademiet i Kraków.

Han deltok i den serbisk-bulgarske krig 1885–1886, og ble tildelt det bulgarske tapperhetskorset og en krigsmedalje, samtidig som ni malerier og alle tegningene fra krigen ble kjøpt av den bulgarske regjeringen. På bestilling av Ferdinand I av Bulgaria malte han et portrett av fyrsten, noe som gav ham det bulgarske kommandørkorset. I 1900 bosatte han seg i Warszawa.

Piotrowski malte hovedsakelig sjangermalerier, men også portretter og historiemalerier.

## Referanser


## Eksterne lenker
*
Jack Erik Kjuus

**Jack Erik Kjuus** (1927–2009) var en norsk jurist, innvandringsmotstander og nasjonalist som i 1996 ble dømt for rasisme etter å ha tatt til orde for å sterilisere adoptivbarn.

Kjuus, som var utdannet jurist og arbeidet som statstjenestemann, var initiativtager og leder for flere høyreekstreme og rasistiske organisasjoner og politiske partier i 1980- og 1990-årene. Blant disse var Stopp Innvandringen og Hjelp de fremmedkulturelle hjem som ble slått sammen til Hvit Valgallianse i 1995. 

Kjuus deltok også på det kontroversielle møtet på Godlia Kino i 1995.

I februar 1997 var han gjest i radioprogrammet *Timen er din* på P1. Programlederens valg av intervjuobjekt ble utsatt for tildels hard kritikk av forfatter Anders Heger, som blant annet hevdet at Kjuus fikk drive «en times effektiv propaganda for rasehygiene, rasehat og intoleranse, hodeløst formidlet i en trivelig ramme av musikk og tomprat». 

Kjuus var i sine unge år en idrettsmann og var blant annet landslagsaktuell på skøyter i 1952 og 1953 med 1500 meter som spesialdistanse. Han var også en profilert motstander av tobakk og var på 1970-tallet talsmann for *Landslaget mot tobakksskadene*. I 1980 var han med på å danne Folkeavstemningspartiet, hvor han også var formann.

## Dommen
Kjuus ble for alvor kjent i mediene i midten av 1990-årene gjennom en rekke kontroversielle uttalelser om «ikke-hvite» mennesker i Norge. Blant annet gikk han og hans parti inn for å sterilisere «den fremmede parten» i raseblandede parforhold, dersom vedkommende ikke ville skille lag og flytte ut av landet. Det samme skulle gjelde for parets felles barn. I programmet sto det at adoptivbarn bare skulle få lov til å bli i Norge dersom de lot seg sterilisere og hvis man allikevel ble gravid, skulle man ta abort. Dette førte til at han ble anmeldt og idømt 60 dagers betinget fengsel og 20 000 kroner i bot av Oslo byrett i 1996 for rasistiske ytringer. Dommen ble stadfestet av Høyesterett i 1997. I 1998 klaget han dommen inn til Menneskerettighetsdomstolen i Strasbourg, men de avviste saken i 2000 med henvisning til at «det opplagt ikke forelå noen menneskerettighetskrenkelse». I 2001 begjærte han saken gjenopptatt, men Høyesteretts kjæremålsutvalg avvist begjæringen. I 2004 forsøkte han å få saken gjenopptatt hos den nyopprettede Gjenopptakelseskommisjonen, men kommisjonen konkluderte samme år med at «det ikke foreligger særlige forhold som gjør det tvilsomt om dommen er riktig, og at tungtveiende hensyn tilsier at spørsmålet om siktedes skyld blir prøvd på nytt». Avgjørelsen var enstemmig og var det første vedtaket som kommisjonen fattet.

## Referanser
Leoberto Leal

**Leoberto Leal** er en kommune i delstaten Santa Catarina i sørregionen av Brasil.

## Referanser


## Eksterne lenker
*
Jonny

**Jonny** er en norsk form av *[[Johnny]]*, som er en engelsk kjæleform av mannsnavnet *[[John]]*, som igjen er en kortform av mannsnavnet *[[Johannes (navn)|Johannes]]*. Johannes har opprinnelse i *[[Ioannes]]* *Ιωαννης*. den greske formen av hebraiske *Yochanan*, som betyr «Gud er nådig». Navnet kan ha flere skrivemåter: Johnny, Johnnie, Jóni, Joni, Johnie, Jonni og Johny.

**Jonny** er også et kvinnenavn. Det er en variant av *[[Jonna]]*, som er en feminin form av mannsnavnet *[[Jon]]*. Kvinnenavnet kan også skrives Johnny, Johnnie, Joni og Jonni.

## Utbredelse som mannsnavn

|}

## Utbredelse som kvinnenavn

|}

## Kjente personer med navnet
Personene i listen er ordnet kronologisk etter fødselsår.
* Jonny Halberg (f. 1962), norsk forfatter og dramatiker

## Annen bruk av navnet
* Jonny Vang, norsk film fra 2003

## Referanser


## Eksterne lenker
*
Botanisk museum (Oslo)

**Botanisk museum** ble etablert i 1863 og flyttet inn i dagens bygninger (1913) på Tøyen i 1915. Initiativet ble tatt av professor i botanikk Johan Nordal Fischer Wille samt professor og rektor Waldemar Christopher Brøgger; sistnevnte opprettet også Geologisk museum i 1917. Botanisk museum ble slått sammen med Botanisk hage i 1975. 

I 1999 ble museet en del av Naturhistorisk museum ved Universitetet i Oslo. Botanisk museum har ansvar for universitetets vitenskapelige samling av tørkede planter. Museet er normalt ikke åpent for publikum.

I anledning UiOs 200-årsjubileum ble bygningen offisielt døpt om til Lids hus 2. september 2011, etter ekteparet Dagny Tande Lid og Johannes Lid.

## Referanser


## Litteratur
* 

## Eksterne lenker
* Botanisk museum, Naturhistorisk Museum – Universitetet i Oslo.
* Victoriahuset.
* Palmehuset.
* Planer om nytt veksthus.
Ioannes

**Ioannes**, **Ioannis** og **Iohannes** er transkripsjoner av det greske mannsnavnet Ιωάννης. Navnet har opprinnelse i hebraisk Yochanan og betyr «Gud er nådig».

Moderne greske varianter av samme navn er: Γιάννης (Yannis, Yanis), Γιάννη (Yanni) og Γιάννος (Yannos).

Varianten Johannes er en latinsk transkripsjon av Ioannes og er mye brukt i kristen kultur. Bibelen omtaler både døperen Johannes og evangelisten Johannes. Johannes er et vanlig mannsnavn i veldig mange land og har gitt opphav til mange variasjoner. Johan, John, Jan, Hannes, Jon, Jöns, Jens, Hans er alle varianter eller kortformer som forekommer i germanske språkområder, i romanske språkområder finns former som Juan (spansk), Giovanni (italiensk), Jean (fransk). Navnet Ivan er den russiske formen av Johannes.

## Utbredelse
Tabellen nedenfor gir en detaljert oversikt over populariteten til fornavnet Ioannes og varianter av dette i noen av de landene hvor statistikk er tilgjengelig.

## Kjente personer
* Ioannes eller Joannes (423–425), romersk tronraner mot Valentinian III
* Ioannes Travlos, gresk arkeolog
* Ioannis Lelakis, gresk-norsk fotograf
* Ioannis Amanatidis (1981–), gresk håndballspiller

## Se også
* Agios Ioannis Rentis, gresk kommune

## Referanser


## Eksterne lenker
*
Sørli (Tranøy)

**Sørli** (**Sørlia**) er ei bygd i Senja kommune, Troms, beliggende på øya Senjas innland. Fylkesvei 86 går gjennom Sørlia, som ligger cirka 10 minutter vest for Silsand. Fra Sørlia går dessuten Fv229 østover mot Grasmyrskogen.

Sørlivatnet er et populært badevann.

## Sørli grunnkrets
Grunnkretsen **Sørli** omfatter en stor del av innlandet på den midtre delen av Senja, deriblant Svanelvdalen og Kaperdalen. De største bygdene i grunnkretsen er Sørlia, Svanelvmoen og Bryggerhaug. Grunnkretsen tilhører Delområde Tranøy. Sørli grenser i sør til Tranøybotn, i øst til Øverbotn, Høgli/Grønli og Kvanli, i nord til Strømsnes og i vest til Torsken grunnkrets. Areal: 112,4&nbsp;km².

Innbyggertall:
Midtskogberget

**Midtskogberget**, eller bare **Berget**, er en plass på *Trysilvegen* (riksvei 25) mellom Trysil og Elverum. På Midtskogberget er det et veikryss og en bensinstasjon, og herfra kan man kjøre fylkesvei 208 østover til Rundfloen mot riksgrensen og Sverige, samt vestover mot grenda Tørberget på en fylkeskommunal vei.

## Kilder
* NAF veibok 2010 - 2012, kartblad 52
Den Norske Forening

**Den Norske Forening** (**DNF**) var en nasjonalistisk organisasjon som ble stiftet i 1991 av Torfinn Hellandsvik, Kaare Ruud og Odd Lønø. Organisasjonens hovedformål var å begrense/stoppe innvandring til Norge. Organisasjonen hadde sterke bånd til DDF (Den Danske Forening) helt siden stiftelsen. DNF ble av mange oppfattet som rasistisk da flere av dens medlemmer også hadde tilknytning til Hvit Valgallianse. DNF ble nedlagt i 2004, samme år som Hellandsvik døde.

Organisasjonen var i 1995 arrangør av det meget medieomtalte møte på Godlia Kino. Det ble på samme tid kjent at foreningens leder, Hellandsvik, var en av rådgiverne for Øystein Hedstrøms arbeid med forslaget om innvandringsregnskap.

Stiftelsesmøtet ble holdt på Helsfyr Hotell, og ble innledet av professor dr. jur. Ole Hasselbalch (leder av Den Danske Forening), som orienterte om DDFs virksomhet. Sosialøkonom Jacob Aall orienterte om Folkevekst og verdens matvareforsyning. Tre stortingsrepresentanter (Finn Thoresen, Vidar Kleppe og Jens Marcussen) var tilstede og deltok i paneldebatten etterpå. 

Den Norske Forening må ikke forveksles med foreningen i København av samme navn. Den Norske Forening (DNF) i København ble opprettet i 1863 og er politisk uavhengig. Foreningen er et tradisjonsrikt samlingssted for nordmenn og venner av Norge i Danmark.

## Referanser


## Eksterne lenker
* Fortsatt FRP-kontakt med rasister (Dagbladet, 1997)
Holven

**Holven** er en gård som ligger ved Granvinsvatnet i Granvin kommune innerst i Hardanger. Holven var tidligere et klyngetun, men ble ikke fredet før utskiftingen, og klyngetunet er nå løst opp.
Johnny Test

***Johnny Test*** er en amerikansk-canadisk animasjonsserie som gikk originalt på tv fra 2005 til 2014. Den handler om Johnny Test som er en helt vanlig elleve år gammel gutt som bor i byen Porkbelly. Det eneste uvanlige med ham er at han har to supergeniale tvillingsøstre som utfører eksperimenter på ham. 

I Norge ble serien sendt på Cartoon Network, Disney Channel og Disney XD.

## Figurer
* Johnny Test &ndash; en elleve år gammel gutt som drømmer om å bli best i basketball, kjøre monstertrucker, be den søteste jenta på skolen ut på en date og bli en superhelt kalt Johnny X. Johnnys søstre Susan og Mary Test er i stand til å gjøre drømmene hans om til virkelighet.

* Dukey &ndash; en snakkende hund og Johnnys beste venn. Han er mye smartere enn Johnny.

* Susan og Mary Test &ndash; Johnnys to supergeniale, tretten år gamle tvillingsøstre, som har sitt eget hemmelige laboratorium ved siden av rommet sitt. De er veldig forelsket i Gil.

* Hugh og Lilla Test &ndash; foreldrene til Johnny, Susan og Mary, som alltid serverer middagen klokken 18.00. Hugh er hjemmeværende mens Lilla er karrierekvinne.

* Gil &ndash; en tretten år gammel gutt som er den kjekkeste gutten i byen, og som Susan og Mary er veldig forelsket i. Han er en god venn av Johnny.

* Herr Black og Herr White &ndash; to hemmelige agenter som ble sendt av regjeringen for å overvåke Mary og Susans eksperimenter. Etter hvert har de blitt gode venner av Test-familien.

* Bling-Bling-gutten &ndash; en gutt som egentlig heter Eugene, og som i likhet med Test-søstrene er oppfinner. Han ser på seg selv som et ondt geni. Som regel er det overordnede motivet hans å få en date med Susan.

## Norske stemmer
* Gaute Skjegstad som Johnny Test
* Christoffer Staib som Introsang
* Henrik Horge som Bling-Bling Boy
* Espen Beranek Holm som Dukey
* Katrine Blomstrand som Mary Test
* Espen Sandvik som Hugh Test (sesong 1–4)
* Even Bergan som Hugh Test (sesong 5–6)
* Lucas Leon Svaet Holter
* Silje Hagrim Dahl
* Lars Reynert Olsen
* Scott Maurstad
* Sarah MacDonald Berge
* Nahom Feshatzion
* Elias Søvold-Simonsen
* Jannike Kruse
* Dina Padoin
* Jan Martin Johnsen
* Lena Meieran
* Fredrik Paasche
* Anders Bye
* Gulla Martine Lia Nordmoen
* Preben Olram
* Niklas Gundersen
* Johannes Joner
* Studio: BTI Studios

## Eksterne lenker
*
Ragni

**Ragni** er en kortform av kvinnenavnet *[[Ragnfrid]]*, som er dannet av de norrøne ordene *regin* eller *rọgn*, «råd, avgjørelse», og *frid*, «vakker».

## Utbredelse
*Ragni* er mest utbredt i Finland, men er også der et sjeldent navn.

|}

## Kjente personer med navnet

Personene i listen er ordnet kronologisk etter fødselsår.
* Ragni Østgaard (1894–1956), hoffdame for kronprinsesse Märtha
* Ragni Kolle (f. 1943), danser, koreograf og filolog
* Ragni Piene (f. 1947), professor emeritus i matematikk ved Universitetet i Oslo og første kvinnelige medlem i Den internasjonale matematikerunionens eksekutivkomité
* Ragni Hege Kitterød (f. 1959), doktor i sosiologi og forsker ved Statistisk sentralbyrå
* Anne-Ragni K. Amundsen (f. 1960), lokalpolitiker fra Arbeiderpartiet og Nannestads første kvinnelige ordfører
* Ragni Hestad, (f. 1968) sandvolleyballspiller
* Ragni Løkholm Ramberg (f. 1983), advokat og byråd for byutvikling i Tromsø fra Arbeiderpartiet
* Ragni Halle (f. 1988), figurteaterkunstner

## Referanser


## Eksterne lenker
*
Pentamino

**Pentamino** er en geometrisk figur som er sammensatt av fem kvadrater. Minst en side er felles med et annet kvadrat.
Johnny og Johanna

***Johnny og Johanna*** er en norsk dramaserie for ungdom som gikk på NRK1 fra 2004 til 2006.

## Handling
Serien handlet om Johnny og Johanna, som blir boende under samme tak da Johnny og hans far, Eddie, flytter inn hos Johanna og hennes mor, Line. Johanna blir glad og tror hun får en storebror, men Johnny er ikke like begeistret. Det blir ikke bedre da han havner i den beryktede B-klassen på den nye barneskolen. Rollen som Johnny spilles av Nikolai I. K. Djupesland i første sesong, deretter av Michael Hansson. Johanna spilles av Maiken Kolle Riskild.

Serien ble solgt til utenlandske TV-stasjoner, og vist på TV blant annet i Sverige, Tyskland, Nederland og Bulgaria. Dette er forøvrig en av ytterst få norske dramaproduksjonen som har blitt solgt og vist på riksdekkende TV i Tyskland. Tidligere hadde bare *[[Benoni og Rosa]]* (1975) og *[[Sofies verden (film og TV-serie)|Sofies verden]]* (2000) blitt vist.

## I rollene
*Nikolai I. K. Djupesland – Johnny Arnesen (2004)
*Michael Hansson – Johnny Arnesen (2005–2006)
*Maiken Kolle Riskild (født 1992) – Johanna Emilie Flateby Rickenbacker (2004–2006)
*Stig Henrik Hoff – Edvard "Eddie" Arnesen, far til Johnny (2004–2006)
*Ines Prange – Line Gabrielle Flateby (2004–2006)
*Svein Roger Karlsen – Gustav Rickenbacker (2004–2006)
*Ole-Jørgen Nilsen – onkel Calle (2004-2005)
*Gisken Armand – Wenche Eriksen, læreren på skolen (2004-2005)
*Annette Roth – Matilde «Reka», Johannas bestevenninne (2004–2006)
*Luis Engebrigtsen Bye – Mons, Rekas lillebror (2005-2006)
*Anette Lauenborg Waaler – Katrine Flateby Rickenbacker (2004–2006)
* Mikkel D. Nygaard – Konrad (2004–2006)
*Alexander Langset – Christian (2005)
*Jonathan Harket – Jack (2005–2006)
*Aksel Torvik Knutsen – Robert (2004–2006)
*Marie W. Kristiansen – Siri (2005-2006)
*Victoria Ose – Anne/Vendela (2005–2006)
*Alemka Pinjo – Jenny (2005), kjæresten til Christian.
*Mikkel Bratt Silset – Hansa (2004-2006), barndomsvenn av Børre og Konrad
*Odin Thune Brønstad – Børre (2004-2005), barndomsvenn av Hansa og Konrad
*Trond Brænne – Lars Berglund (2005), mann som kjører på Johnny
*Rebekka Arnesen – Mette (2004–2005)
*Habib Ur-Rahman Manzoor – Assad (2006)

## Referanser


## Eksterne lenker
*
Jump5

**Jump5** var en amerikansk kristen popgruppe. Jump5 ble splittet i slutten av 2007.

Til tross for gruppens navn, var det bare fire medlemmer igjen den siste tiden: Chris Fedun, Brandon Hargest, Brittany Hargest og Lesley Moore.

Libby Hodges var en del av originale Jump5, men sluttet tidlig i 2004. Hun var med på en sang på Jump5s siste album, *[[Hello & Goodbye]]*. Natasha Noack var et forbigående Jump5-medlem sommeren 2004 og erstattet Libby etter at hun forlot Radio Disney-sommerturneen som Jump5 hadde. I mai 2004 etter turneen, avgjorde gruppen felles at det ville være best å fortsette med de fire opprinnelige medlemmene, og Natasha forlot gruppen. Natasha satser nå på en solokarriere. 

Jump5 har blant annet turnert sammen med Aaron Carter, Play, A-Teens, Baha Men, Zoegirl og Radio Disney Live.

9. oktober 2007 lanserte gruppen sitt siste album, *Hello & Goodbye*.

## Album
**[[Jump5 (album)|Jump5]]* (2001) 
* *[[All the Time in the World (Jump5 album)|All the Time in the World]]* (2002) 
* *[[All The Joy In The World]]* (2002) 
* *[[Accelerate (album)|Accelerate]]* (2003) 
* *[[Dreaming in Color (album)|Dreaming in Color]]* (2004) 
* *[[Rock This Christmas]]* (2005)
* *[[Hello & Goodbye]]* (oktober 2007)

## Videoer
Per 2007 har Jump5 utgitt 8 musikkvideoer:
**Spinnin' Around*
**God Bless the USA*
**All I Can Do*
**Beauty and the Beast*
**Aloha E Komo Mai*
**Do Ya*
**Beautiful World*
**Hawaiian Roller Coaster Ride*

## Eksterne lenker
* 
* 
* Offisiell fanclub
* Jump5fans.net
* Jump5 Video
Mikele Barber

**Mikele Ronisse (Miki) Barber** (født 1980) er en amerikansk friidrettsutøver.

Edwards var med på det amerikanske stafettlaget under VM 2007 i Osaka som vant gull på 4 x 100 m stafett, laget besto av Lauryn Williams, Allyson Felix og Torri Edwards.

## VM-medaljer
* VM 2007  Osaka - **gull** på 4 x 100 meter stafett (USA)
## Referanser


## Eksterne lenker
*
Gullars

***Gullars*** er en norsk Barne-TV-serie som gikk på NRK fra 1984 til 1990. Serien het *Regnbuebyen* til å begynne med, men endret navn til *Gullars* etter en tid. Hovedfiguren Gullars fremstilles av en hånddukke. Idé og regi var ved  (1955-2010), som ble inspirert etter en studietur til New York hvor han besøkte innspillingen av Sesame Street, og ble vist rundt av Kermit Love som opprinnelig hadde laget Big Bird - en annen kjent gul fugl fra TV. At Gullars-karakteren Indigo bor i et søppelspann er trolig også inspirert av Sesame Street, hvor karakteren Oscar the Grouch gjør det samme. 

Designet på Gullars er inspirert av en leke produsert i Korea av firmaet Knickerbocker. Figuren «Hang in there Howard» hadde ikke noe særlig suksess, så NRK fikk tillatelse til å bruke designet som Gullars. I serien viser Gullars et bilde av faren sin med en pipe i munnen, dette er bilde av denne leken. Gullars bruker pipen etter faren sin til å blåse såpebobler med, noe som trolig ble introdusert for å forklare hvorfor leken røkte pipe, da den gule varianten ble solgt som Gullars i Norge. Leken finnes i flere andre farger også. 

Møbelsnekker Solveig Tallaksen fikk oppdraget å lage en hånddukke basert på denne leken. Hun kjøpte et hyrdepledd som hun farget gult, og sydde Gullars av dette. Gullars ble laget i Oslo og Solveig kjørte til Bergen for å overlevere han personlig. Det ble brukt flere versjoner av Gullars gjennom serien.

Musikken i serien, inkludert det velkjente temaet "Indigo, Indigo ta meg med", var skrevet av bergensmusikeren Tore Thorsen (1952-2024), kjent bl.a. fra gruppen Toma.

## Handling
Seriens handling var lagt til «Regnbuebyen», mer spesifikt i Gamle Bergen i Sandviken i Bergen, hvor den gule fuglen Gullars med et brak gikk gjennom taket til huset til Marianne, han flytter så inn til Marianne og blir boende i en fiolinkasse.

En hyppig gjest hos de to var «Indigo» – en poetisk og fargerik mann som bodde i ett søppelspann like ved. Et fast segment i programserien var også barna i gaten, som i sine regnklær sang og danset til barnemelodier. Gullars kan sies å være kjent for sin særdeles masete væremåte og tenker seg lite om før han gjør ting. 

En av de mest kjente scenene er når Gullars bestemmer seg for å stikke av etter en krangel mellom han og Marianne. For å prøve å fortelle Marianne at han vil rømme sin vei legger han fram litt eggeskall oppå en rømmeboks (eggeskall og rømme = eg skal rømme), men han setter seg under ett bord hvor han etterhvert sovner, så finner Marianne han, han får en sang til trøst og de to blir venner igjen.

## Medvirkende

* Marianne – Marianne Persson Franck (1952–2024)
* Indigo –  (1930–2018)
* Gullars –  (1955 - )
* Barn fra Mariannes musikkbarnehage
* Fru Cypriansen – Wenche Kvamme  (1950–2019)

## Referanser


## Eksterne lenker
*
Slaget ved St Quentin

**Slaget ved St Quentin** (også kalt **Guiseslaget**) ble utkjempet på Vestfronten i Frankrike under første verdenskrig i august 1914.

Om kvelden den 26. august 1914, trakk de allierte seg tilbake fra Le Cateau til St. Quentin. Med retretter langs hele frontlinjen hadde øverstkommanderende for de franske styrkene, general Joseph Joffre, behov for å holde unna de tyske styrkene. Dette forsøkte han å oppnå ved å la Frankrikes 5. armé under kommando av Charles Lanrezac gå til motangrep, til tross for et gap på 6 km til den franske 4. armé på høyre flanke og retretten til britene på venstre flanke. Forflytningen av Lanzarecs fem korps tok det meste av 28. august, men til slutt fikk de vendt fra nord mot vest og St Quentin.

29. august angrep 5. armé St Quentin med full styrke. Tyskerne, som hadde tatt til fange en fransk offiser, visste allerede om motoffensiven, og Bülow hadde hatt tid til å forberede seg. Franskmennenes XVIII korps gikk på store tap, men korpsene X og III hadde bedre hell med seg på høyre side. De rykket frem mot Guise og drev tyskerne tilbake. 

Samme natt sendte Joffre ut en ordre til Lanrezac om å trekke seg tilbake og ødelegge broene over Oise på veien. Ordrene rakk ikke frem til 5. armé før morgenen etter, og retretten ble mange timer forsinket. Likevel gikk retretten uten inngrep fra tyskerne, som hverken angrep eller fulgte etter. 

De tyske styrkene rapporterte slaget som vunnet, men var likevel utmattet etter slaget. Noe senere forandret de kursen og fortsatte fremmarsjen mot Marne og Paris.

## Kilder
*Evans, M. M. (2004). Battles of World War I. *Select Editions*. ISBN 1-84193-226-4.
*Tuchman, Barbara W. (1962). The Guns of August. *Ballantine Books- New York*. ISBN 0-345-38623-X.

## Eksterne lenker
* FirstWorldWar.Com
Johnny Mercer

**John Herndon Mercer** (født 18. november 1909 i Savannah i Georgia, død 25. juni 1976 i Bel Air i California) var en amerikansk låtskriver og sanger. Fra rundt 1935 til 1955 var mange av sangene han skrev og sang, blant de mest populære *hitsene*. Mercer skrev teksten til mer enn 1000 sanger. Han skrev sanger til filmer og Broadway-show og fikk 19 Oscar-nominasjoner. Mercer hadde tilknytning til Capitol Records.

## Academy Awards
Mercer fikk fire Oscar for beste sang :
* «On the Atchison, Topeka and the Santa Fe» (1946) (musikk av Harry Warren) for *[[The Harvey Girls]]*
* «In The Cool, Cool, Cool Of The Evening» (1951) (musikk av Hoagy Carmichael) for *Here Comes The Groom*
* «Moon River» (1961) (musikk av Henry Mancini) for *[[Breakfast at Tiffany's]]*
* «Days of Wine and Roses» (1962) (musikk av Henry Mancini) for *[[Days of Wine and Roses (film)|Days of Wine and Roses]]*

## Sanger
Mercer skrev mange flere sanger, noen av dem står i The Great American Songbook.

* «Lazybones» (1933) (musikk Hoagy Carmichael)
* «P.S. I Love You» (1934) (musikk Gordon Jenkins)
* «Goody Goody» (1936) (musikk Matty Maineck)
* «I'm an Old Cowhand from the Rio Grande» (1936)
* «Hooray for Hollywood» (1937) (musikk Richard A. Whiting)
* «Too Marvelous for Words» (1937) (musikk Richard A. Whiting)
* «You Must Have Been a Beautiful Baby» (1938) (musikk Harry Warren)
* «Jeepers Creepers» (1938) (musikk Harry Warren)
* «And The Angels Sing» (1939) (musikk Ziggy Elman)
* «Day In, Day Out» (1939) (musikk Rube Bloom)
* «Fools Rush In» (1940) (musikk Rube Bloom)
* «Blues In The Night» (1941)  (musikk Harold Arlen)
* «I Remember You» (1941) (musikk Victor Schertzinger)
* «Tangerine» (1941) (musikk Victor Schertzinger)
* «This Time the Dream's on Me» (1941) (musikk Harold Arlen)
* «Hit The Road To Dreamland» (1942) (musikk Harold Arlen)
* «That Old Black Magic» (1942) (musikk Harold Arlen)
* «Skylark» (1942) (musikk Hoagy Carmichael)
* «Dearly Beloved» (1942) (musikk Jerome Kern)
* «I'm Old Fashioned» (1943) (musikk Jerome Kern) 
* «One for My Baby (and One More for the Road)» (1943) (musikk Harold Arlen)
* «Dream» (1943) (tekst og musikk Johnny Mercer) 
* «Ac-Cent-Tchu-Ate the Positive» (1944) (musikk Harold Arlen) 
* «Out of This World» (1945) (musikk Harold Arlen)
* «Laura» (1945) (musikk David Raksin)
* «Trav'lin' Light» (1946) (musikk Jimmy Mundy og James Osborne "Trummy" Young) 
* «Any Place I Hang My Hat Is Home» (1946) (musikk Harold Arlen)
* «Come Rain Or Come Shine» (1946) (musikk Harold Arlen)
* «Autumn Leaves» (1947) (musikk Joseph Kosma)
* «Glow Worm» (1952) (musikk Paul Lincke)
* «Satin Doll» (1953) (musikk Duke Ellington)
* «Something's Gotta Give» (1954) (tekst og musikk Johnny Mercer)
* «Moon River» (1961) (musikk Henry Mancini)
* «Days of Wine and Roses» (1962) (musikk Henry Mancini)
* «Charade» (1963) (musikk Henry Mancini)
* «Midnight Sun» (musikk Lionel Hampton and Sonny Burke)
* «Summer Wind» (1965) (musikk Henry Mayer)
* «Drinking Again» (med Doris Tauber)
* «When October Goes» (musikk Barry Manilow)

## Referanser


## Eksterne lenker
* 
* 
* 
*
Villa Zeno

**Villa Zeno** i Cessalto i Veneto er en villa designet av den italienske renessansearkitekten Andrea Palladio. Den er en av villaene i Veneto som UNESCO har satt på sin liste over verdensarven. 

Marco Zeno anskaffet seg en eiendom i Cessalto. Det er ikke kjent når han fikk bygget villaen, men det antas å være omkring 1554, kort tid etter anskaffelsen. Det tidspunktet passer med at villaene i Saraceno og Caldogno er fra den tid og at det er et slektskap mellom Villa Zeno og disse to.

Palladio har tatt villaen med i *[[I Quattro Libri dell'Architettura|Quattro Libri]]*. Tegningen der har rettvinklede barchesse (gårdens uthus) med. Disse ble ikke bygget før i det 17. århundre. Palladio har sikkert modifisert en tidligere bygning. Det er noen særegenheter ved bygget som tyder på det.

Bygget har vært sterkt modifisert etter Palladios tid. 

## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Donald Thomas

**Donald Thomas** (født 1. juli 1984) er en friidrettsutøver fra Bahamas som konkurrerer i høydehopp.

Thomas var basketspiller som student på Lindenwood University i Missouri. Han hadde en enorm spenst og ble utfordret til å prøve høydehopp av en friidrettstrener og han klarte 2,10 uten å ha trent høydehoppsteknikk. Hans første internasjonale stevne var under Commonwealth Games 2006 i Melbourne. Han kom på fjerdeplass med ny personrekord på 2,23.

Han ble verdensmester 2007 i Osaka med et hopp på 2,35. I høydefinalen klarte han 2,35 i sitt første forsøk, mens regjerende verdensmester svenske Stefan Holm og Martyn Bernard misslyktes i sine tre forsøk på høyden. Russiske Jaroslav Rybakov og Kyriakos Ioannou klarte begge i sitt andre forsøk. På neste høyde 2,37 rev alle ut seg og Thomas var verdensmester.

Etter hans overraskende seier i VM med dårlig høydehoppteknikk begynte han å jobbe med teknikken, men resultatene uteble og en ankelskade kom i tillegg. Først i 2010 sesongen klarte han igjen å hoppe over 2,30 m.

Thomas er Bahamas' andre verdensmester i høydehopp, den første er Troy Kemp som vant 1995. Kemp har nasjonsrekorden med 2,38.

Han vant gull i høydehopp under de Panamerikanske leker 2011 i Guadalajara i Mexico.
## VM-medaljer
* VM 2007  Osaka - **gull** i høydehopp
## Referanser


## Eksterne lenker
* 
*
M (TV-program)

***M*** er et norsk aktualitetsprogram med Anders Magnus som gikk på TV 2 fra 1996 til 1997. Debatten hadde en sentral plass i programmet.

Programserien tok opp ulike temaer i det norske samfunnet og var tidvis ansett som kontroversiell. Blant annet ble det oppstyr da Magnus i februar 1997 viste navngitte unge nordmenn som ruser seg på hasj. Magnus ble ilagt bot for dette.

Premieren ble sett av  mennesker.

## Referanser
Johnni

**Johnni** stammer fra navnet John som kommer fra Johannes. Johannes er en latinsk form av det greske navnet Ioannes (Ιωαννης).

Ioannes kommer fra hebraisk Yochanan og betyr «Gud er nådig».

Navnedag er 26. juni.

Johnni kan ha flere skrivemåter: Johnny, Jonni, Johny, Johnnie, Joni …

Johnni er et dobbeltkjønnet navn. I Norge er Jonny ett guttenavn, men i andre land brukes det også på piker. Det brukes også som kjæleform av navnet John. John er ett vanlig navn i England, og er i dag et svært vanlig fornavn i USA.

## Eksterne lenker
*
US Open 2006 (tennis)

**US Open 2006** ble arrangert for 125 gang og ble spilt i perioden 28. august til 10. september. Singleturneringen for herrer ble vunnet av Roger Federer og dametittelen ble vunnet av Marija Sjarapova. Martin Damm & Leander Paes seiret i herredoublen og Nathalie Dechy & Vera Zvonarjova ble mestere i damedouble. Mixeddoubletittelen gikk til Bob Bryan & Martina Navrátilová.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Doublefinaler

  

## Eksterne lenker
* ITF Menn , Kvinner
Johan

**Johan** stammer fra navnet Johannes. Johannes er en latinsk form av det greske navnet Ioannes (Ιωαννης).
Ioannes kommer fra hebraisk Yochanan og betyr «Gud er nådig». Johannes er ett av de mannsnavn som har gitt opphav til flest variasjoner. Johan, John, Jan, Hannes, Jon, Jöns, Jens, Heinz og Hans er alle varianter eller kortformer som forekommer i germanske språkområder, i romanske språkområder finns former som Juan (spansk), Giovanni (italiensk), Jean (fransk). Navnet Ivan er den russiske formen av Johannes.

## Utbredelse
*Ióhan* eller *Ióan* er kjent brukt i elleve runeinnskrifter fra vikingtiden, så navnet var godt kjent, men allikevel sannsynligvis ikke blant de aller mest brukte navnene i Norden på den tiden. 
*Johan* var et vanlig mannsnavn i Norge i senmiddelalderen. Over 110 forskjellige personer med navnet er nevnt i Regesta Norvegica.
*Johan* var et vanlig mannsnavn i Norge på 1500-tallet. Navnet ble skrevet blant annet som *Jahann*, *Johann*, og *Jehann*. Over 190 personer med navnet er nevnt i norske lensrekneskapsbøker 1548-1567.
Navnet var svært populært i siste halvdel av 1800-tallet og igjen fra 2010-årene.

*Johan* var per 1998 det fjerde vanligste andrenavnet i dobbeltnavn på menn i Norge. De vanligste kombinasjonene var: *[[Ole]] Johan*, *[[Arne]] Johan* og *[[Karl]] Johan*.

*Johan* var et svært vanlig navn i Sverige på midten av 1800-tallet, og igjen i 1970- og 1980-årene.

*Jóhann* har vært et svært vanlig navn på Island på 1800- og 1900-tallet.

*Johan* har navnedag i flere land.

*Johan* er i dag et vanlig navn blant annet i flere land i Norden, i Belgia, Nederland, Sør-Afrika og Indonesia. *Johann* er vanlig i flere tysktalende land, og *Jóhann* er vanlig på Island. På Færøyene er formene *Johan*, *Jóhan* og *Jóhann* alle vanlige. *Joan* er vanlig i Spania og *Yoan* i Bulgaria og på Cuba.

|}

## Kjente personer med navnet
*Føres kronologisk etter fødselsår*
* Johann Sebastian Bach (1685–1750), tysk komponist
* Karl III Johan (1763–1844), konge av Sverige og Norge, opprinnelig Jean-Baptiste Bernadotte
* Johan Sebastian Welhaven (1807–1873), norsk dikter
* Johan Svendsen (1840–1911), norsk komponist og dirigent
* Johan Nygaardsvold (1879–1952), norsk politiker, tidligere statsminister
* Johan Falkberget (1879–1967), norsk forfatter
* Johan Borgen (1902–1979), norsk forfatter
* Johann Olav Koss (1968–), norsk skøyteløper
* Johan Golden (1974–), norsk komiker

## Referanser




## Eksterne lenker
*
Tony Rominger

**Tony Rominger** (født 27. mars 1961 i Vejle, Danmark) er en tidligere profesjonell sveitsisk sykkelrytter med fire seire i de tre Grand Tours – han vant Vuelta a España tre år på rad (1992–1994) og Giro d'Italia en gang (1995). Kun Roberto Heras har like mange seire i Vuelta a España. I Tour de France klarte han å utfordre den dominerende Miguel Indurain og oppnådde i 1993 en andreplass sammenlagt, i tillegg til den prikkede klatretrøya.

Han startet sin profesjonelle karriere relativt sent – som 25-åring. Før det hadde han arbeidet noen år som bokholder. Han oppnådde raskt gode resultater (f.eks. seier i Giro di Lombardia i 1989), før storhetsperioden kom i første halvdel av 1990-tallet.

## Meritter
* Tour de France (andreplass og klatretrøya i 1993)
* Vuelta a España (1992, 1993, 1994)
* Giro d'Italia (1995)
* Tour de Romandie (1991, 1995)
* Paris-Nice (1991, 1994)
* Baskerland rundt (1992, 1993, 1994)
* Giro di Lombardia (1989, 1992)
* Tirreno-Adriatico (1989, 1990)

## Referanser


## Eksterne lenker
*